מבולבלים ממבול הטיסות? המונחים? והחברות? קבלו את המדריך המלא והמעודכן להזמנת כרטיסי טיסה. כי החופשה הבאה מתחילה ממש כאן!
בעבר הדרך הטובה ולמעשה היחידה, היתה להזמין כרטיס טיסה באמצעות סוכן נסיעות, אך כיום בעידן הדיגיטלי, ישנן המון אופציות נוספות וזולות יותר.
סוכן נסיעות אמנם יארגן לכם כרטיס בנוחות מירבית, אבל על נוחות משלמים. למחיר הטיול יש להוסיף לרוב עמלת סוכן, שאכן מגיעה לו עבור עבודתו. העמלה יכולה לנוע בין 10 דולר ל-10 אחוז ממחיר הנסיעה. בעבר, הסוכן היה יכול גם לשריין עבורכם מקום ישיבה, ללא עלות נוספת. כיום, עקב שחיקה במחירי הכרטיסים, רוב חברות התעופה גובות עמלה נוספת, גם בטיסות סדירות, על בחירה מראש של מקום ישיבה במטוס.
החלטתם להזמין לבד? מעולה! עברו לסעיף הבא.
כל חיפוש כרטיס טיסה מתחיל בשלב אחד וחשוב – השוואה. מנועי החיפוש הרבים באתרי האינטרנט יסייעו לכם להשוות בין עשרות ומאות האופציות השונות שפתוחות בפניכם, ולמצוא את הכרטיס הכי מתאים.
בנוסף לכך יש לא מעט משרדי נסיעות ישראליים, שפתחו גם משרדים אינטרנטיים וגם סוכנויות נסיעות בחו”ל שהקהל הישראלי יכול לפנות אליהם. בשורה התחתונה אפשר לראות שרוב המחירים המוצעים כיום די דומים אחד לשני ולכן חשוב מאוד לקרוא את ה"אותיות הקטנות" בכל עיסקה ובנוסף לבדוק האם קיימים ערכים מוספים לעיסקה .
את החיפוש תוכלו להתחיל ממש כאן באתר למטייל, בעזרת מנוע החיפוש והזמנת הטיסות שאנו מציעים, עם התחייבות למחיר הטוב ביותר שאפשר לקבל וגם ליהנות מערכים מוספים שלא קיימים בשום מקום אחר.
חיפשתם טיסה ולא מצאתם משהו בתקציב שלכם? אל תתייאשו. ערכו חיפוש חדש, והפעם סמנו את סעיף הגמישות המאפשר להציע לכם תאריכי טיסה אחרים. זה עשוי לפתוח עבורכם אפשרויות נוספות ומחירים נמוכים יותר. ממילא יום לפה או לשם לא ממש משנה כשאתם מנסים לחסוך על כרטיס טיסה.
קבלו מראש החלטה איך אתם רוצים להגיע ליעד. האם אתם מעוניינים בטיסה ישירה ליעד (במידה וקיימת האפשרות הזו) או שאין לכם בעיה גם לעשות עצירת ביניים. ולמה זה חשוב? כי עצירת ביניים מוזילה במרבית המקרים את המחיר בצורה משמעותית, אבל יש לקחת בחשבון שהיא תוביל להארכת פרק הזמן להגעה ליעד הסופי ולא פעם מדובר על המתנה של שעות מרובות.
עוד דרך טובה להוזלת הטיסה היא חיפוש אלטרנטיבות זולות יותר בסביבת היעד. טסים לסלובניה? חפשו טיסה לוונציה, טסים לסלובקיה? חפשו טיסה לווינה. מתכננים חופשה משפחתית באוסטריה? טיסה למינכן השכנה תהיה זולה הרבה יותר.
לא חובה גם לטוס הלוך חזור באותה חברת תעופה. לעתים כרטיס הלוך בחברה אחת וחזור בחברה אחרת, עשוי להוזיל עבורכם את מחיר הכרטיס, ובהחלט שווה בדיקה או השוואה.
אם תחליטו לטוס ביום שלישי, תוכלו לזכות במחיר טיסה מוזל יותר. למה? כי שלישי הוא יום פחות פופולארי מבחינת הזמנת טיסות וחברות התעופה מעוניינות למלא כמה שיותר מקומות – גם על חשבון הוזלת מחיר הטיסה. יום שבת דרך אגב, הוא היום היקר ביותר לטוס בו, מחירו של כרטיס טיסה בחברת לואו קוסט, צפוי לעלות לפחות 10% יותר. אם תזמינו טיסת לואו קוסט עד 56 ימים לפני המועד, תחסכו כ-28% ממחיר הכרטיס.
מחירן של טיסות ערב זול ב-5-10%, ממחירה של טיסת בוקר, באותו יום.
הזמנת מושב מראש, הזמנת מקום ישיבה עם מרווח גדול יותר לרגליים, הוספת מזוודה עד 20 ק”ג, הוספת מזוודה גדולה וכבדה יותר, אוכל/שתיה בטיסה וכמובן – אוזניות.
זכרו! חברות ה”לואו קוסט” מקפידות הקפדה יתרה על משקל וגודל המזוודה, כל חריגה קטנה, תעלה לכם יותר.
בדקו מראש היכן נמצא שדה התעופה בחו”ל שבו נוחתות הטיסות המוזלות. לעתים שדה התעופה יהיה מרוחק מהעיר, לעתים אפילו יהיה במדינה אחרת! ועלות הנסיעה משדה התעופה בשעות הלילה (כי רוב טיסות הלואו קוסט נוחתות בשעות פחות עמוסות כמו לילה או לפנות בוקר), עלולה לייקר מאוד את תקציב החופשה, אז בדקו מראש את המיקום והכינו חלופות מתאימות.
אל תאחרו פן תפספסו את הטיסה – בטיסות ה”לואו קוסט” לא מחכים לאף אחד, השערים נסגרים בול בזמן ואם לא הגעתם או התעכבתם, את הטיסה פיספסתם ואין החזר. אז אל תיקחו סיכונים מיותרים והקפידו להגיע לפני הזמן לשער העלייה למטוס.
מתכננים לצאת מהשדה ולהסתובב קצת בעיר? ודאו מראש שיש לכם לפחות ארבע שעות ומעלה ביעד (קחו בחשבון שעה לפחות להגיע מהשדה לעיר ובחזרה), ושמדובר בשעות יום.
בכל מקרה, אל תתפתו לטיסות שמציעות פחות משעה של חניית ביניים. שים לב שעליכם להיכנס לטרמינל, לעבור בידוק בטחוני נוסף במקרים מסוימים, למצוא את השער שלכם, להבין איך להגיע אליו, ולעתים גם לקחת אוטובוס או רכבת בתוך הטרמינל.
חשוב לציין שאם הפקדתם מזוודה בבטן המטוס – אין לכם גישה אליה, מכיוון שהיא מגיעה ישירות ליעד הסופי שכתוב על הכרטיס (אלא אם כן ביקשתם מפורשות שלא במהלך הצ'ק אין). כך שכל מה שיש לכם, זה מה שהעליתם אתכם למטוס..
כמה עולה לטוס עם ילדים?
תינוק מוגדר כפעוט בגילאי 0 עד שנתיים בלבד, ואילו ילד הוא בדרך כלל משנתיים ועד גיל 11 או 12.
ילדים זוכים להנחה של 25 אחוז ממחיר כרטיס של מבוגר, בחלק מהחברות הם משלמים בין 25 ל-33 אחוז מהמחיר. במעמד הצ'ק אין באינטרנט או בדלפק, כדאי להזמין לילדים ארוחת ילדים (לתינוקות אין ארוחה).
רצוי להצהיר מראש שאתם טסים עם תינוק, כך אולי ישדרגו אתכם למושבי יציאת החירום, לידם גם בדרך כלל נמצאת עמדת ההחתלה במטוס. ברוב המטוסים יש עריסה של חברת התעופה אם לא הבאתם משלכם, אם כי בהמראות ובנחיתות התינוק ייאלץ לשהות עליכם.
בחברות לואו קוסט יש מחיר מיוחד, לרוב גבוה יותר, המבטיח שעמלת השינויים והביטולים תהיה מינימלית עד לא קיימת. אבל אצל רוב חברות התעופה, מחירי ההחזר משתנים בהתאם לסוג הכרטיס והעסקה שעשיתם, ולרוב הם כתובים על גבי הכרטיס האלקטרוני שקיבלתם, אז חשוב שתקראו היטב כל סעיף ומילה.
רכישת כרטיסי טיסה מסוכנים ישראלים מבטיחה אפשרות של מענה אישי למצב שנדרש שינוי או ביטול של הנסיעה. לעומת זאת – משרדים או חברות תעופה מחו"ל מעמידים לרשות הלקוחות מוקד שירות לקוחות, שנמצא לרוב בחו"ל והשירות בו בשפה האנגלית.
גם פריסת התשלומים היא נקודה שחשוב להתייחס אליה. החברות, משרדי הנסיעות בחו”ל ורוב הסוכנים הישראליים מתנים את רכישת כרטיסי הטיסה באינטרנט בתשלום מלא במזומן בעת ביצוע ההזמנה. לעומתם יש מספר סוכנים ישראלים המציעים גם אפשרות של חלוקה לתשלומים, ללא ריבית - הטבה שיש לשקלל אותה בחישוב הכרטיס המלא.
“בעסקת מכר מרחוק, הצרכן רשאי לבטל את העסקה בתוך 14 ימים מיום עשית העסקה, או קבלת המסמך המכיל את פרטי הגילוי, לפי המאוחר. כמו כן, ביטול העסקה אפשרי רק אם מועד ביטול העסקה חל בתוך שבעה ימים שאינם ימי מנוחה לפני מועד מתן השירות. גם במקרה והעסקה איננה עונה לקריטריונים של "עסקת מכר מרחוק", תנאי ביטול העסקה המחייבים הם בתוך 14 ימים מיום עשית העסקה, או קבלת המסמך המכיל את פרטי הגילוי, לפי המאוחר.
את מנוע החיפוש והזמנת הטיסה שבאתר למטייל מפעילה חברה ישראלית, המאפשרת לכם גם לקבל את המחירים הטובים ביותר בשוק הטיסות, גם לפרוס את הסכום לתשלום ל-10 תשלומים ללא ריבית וגם ליהנות מחוק הגנת הצרכן הישראלי. בואו לבדוק אותנו!
הכנסת אישרה בקריאה טרומית כי בעסקאות בתיירות, כאשר נותן השירות אינו ישראלי אך המתווך בעסקה ישראלי, לא יחולו ההוראות הקבועות בחוק הגנת הצרכן לעניין ביטול עסקה. תנאי הביטול ודמי הביטול יהיו לפי תנאיו של נותן השירות ובלבד שהמתווך הציגם לצרכן טרם ההתקשרות בעסקה.